sukhrobnurali/uzbek-legal-corpus huggingface dataset:
Avtomobilda amalga oshirilayotgan xalqaro yuk tashish turini belgilash mezonlari va tartibiga oʻzgartirishlar kiritish toʻgʻrisida
(resolution, 2026-06-02)

Oʻzbekiston Respublikasi Vazirlar Mahkamasining 2026-yil 25-martdagi 114-son “Avtomobilda yuk va yoʻlovchilarni xalqaro tashishning ruxsatnoma tizimini tubdan takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Transport vazirligi hamda Iqtisodiyot va moliya vazirligi huzuridagi Bojxona qoʻmitasi qaror qiladi: 1. Oʻzbekiston Respublikasi Transport vazirligi va Davlat bojxona qoʻmitasining 2019-yil 31-oktabrdagi 6, 01-02/12-61-son qarori (roʻyxat raqami 3194, 2019-yil 8-noyabr) (Qonun hujjatlari maʼlumotlari milliy bazasi, 08.11.2019-y., 10/19/3194/4006-son) bilan tasdiqlangan Avtomobilda amalga oshirilayotgan xalqaro yuk tashish turini belgilash mezonlari va tartibiga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Mazkur hujjat avtotransport vositasida amalga oshirilayotgan xalqaro yuk tashish turini belgilash mezonlari va tartibini belgilaydi.”. 2. 1-bandning oltinchi xatboshisi quyidagi tahrirda bayon etilsin: “Oʻzbekiston ruxsatnomasi — Oʻzbekiston Respublikasi hududida xalqaro tashishni amalga oshirish uchun xorijiy davlat hududida roʻyxatga olingan avtotransport vositasidan foydalanish huquqini beruvchi hujjat.”. 3. 6-banddagi “Vazirlar Mahkamasining 2018-yil 15-martdagi 202-son qarori bilan tasdiqlangan Avtomobilda yuk va yoʻlovchilarni xalqaro tashishga ruxsatnomalarni ayirboshlash kvotasini belgilash, taqsimlash, berish va foydalanish tartibi toʻgʻrisidagi nizomga” degan soʻzlar “Oʻzbekiston Respublikasi Vazirlar Mahkamasining 2026-yil 25-martdagi 114-son qarori bilan tasdiqlangan Avtomobilda yuk va yoʻlovchilarni xalqaro tashishga ruxsatnomalarni ayirboshlash, berish va ulardan foydalanish tartibi toʻgʻrisidagi nizomga” degan soʻzlar bilan almashtirilsin.
Yaponiya bilan texnik hamkorlik doirasida “Oʻzbekiston — Yaponiya markazi (VI bosqich)” loyihasini amalga oshirish chora-tadbirlari toʻgʻrisida
(resolution, 2026-06-02)

Oʻzbekiston Respublikasi va Yaponiya oʻrtasidagi savdo-iqtisodiy va gumanitar hamkorlikni yanada rivojlantirish, shuningdek, Oʻzbekiston Respublikasi Prezidenti hamda Yaponiya xalqaro hamkorlik agentligining (JICA) prezidenti oʻrtasida 2025-yil 21-yanvar kuni oʻtkazilgan uchrashuv doirasida erishilgan kelishuvlarni amalga oshirish maqsadida qaror qilaman: 1. Oʻzbekiston Respublikasi Investitsiyalar, sanoat va savdo vazirligi hamda Yaponiya xalqaro hamkorlik agentligining (JICA) “Oʻzbekiston — Yaponiya markazi” loyihasi VI bosqichini Yaponiya Hukumatining dastlabki baholash asosida 2,9 million AQSH dollari miqdoridagi texnik yordam mablagʻlarini jalb qilgan holda amalga oshirish toʻgʻrisidagi taklifiga rozilik berilsin. 2. Oʻzbekiston — Yaponiya markazi faoliyatini yanada rivojlantirish boʻyicha amaliy chora-tadbirlar rejasi (“yoʻl xaritasi”) ilovaga muvofiq tasdiqlansin. 3. Oʻzbekiston Respublikasi Oliy Majlisi huzuridagi Fuqarolik jamiyati institutlarini qoʻllab-quvvatlash jamoat fondi mablagʻlarini boshqarish boʻyicha parlament komissiyasiga “Oʻzbekiston — Yaponiya markazi (VI bosqich)” loyihasi doirasida soliq, kommunal va boshqa kelishilgan xarajatlarni qoplab berish tavsiya etilsin. 4. Ushbu qaror ijrosini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin.
Birlashgan Arab Amirliklari bilan hamkorlikda “Sifatli davlat boshqaruvi” dasturini amalga oshirish chora-tadbirlari toʻgʻrisida
(order, 2026-05-22)

Oʻzbekiston Respublikasi va Birlashgan Arab Amirliklari oʻrtasidagi ikki tomonlama munosabatlarni yanada mustahkamlash, davlat boshqaruvi tizimini takomillashtirish sohasida Birlashgan Arab Amirliklarining ilgʻor tajribasini joriy etish, shuningdek, respublika ijro etuvchi hokimiyat organlari faoliyati samaradorligini yagona mezonlar asosida baholash tizimini yoʻlga qoʻyish maqsadida qaror qilaman: 1. Quyidagilar: (a) Oʻzbekiston Respublikasi va Birlashgan Arab Amirliklari oʻrtasidagi ikki tomonlama kelishuvlar doirasida “Sifatli davlat boshqaruvi” dasturini (keyingi oʻrinlarda — Dastur) amalga oshirish yuzasidan oʻzaro kelishuvga erishilgani; (b) Oʻzbekiston Respublikasi Prezidenti huzuridagi Strategik rivojlanish va islohotlar agentligi (keyingi oʻrinlarda — Agentlik) Boshqaruv samaradorligi agentligi bilan birgalikda Birlashgan Arab Amirliklari tajribasi asosida ijro etuvchi hokimiyat organlari faoliyati samaradorligini baholash metodikasini ishlab chiqqanligi maʼlumot uchun qabul qilinsin. 2. Belgilansinki: (a) Agentlik va Boshqaruv samaradorligi agentligi Dasturni amalga oshirish uchun masʼul organlar hisoblanadi; (b) 2026-yildan boshlab har ikki yilda respublika ijro etuvchi hokimiyat organlari (vazirlik, qoʻmita, agentlik va inspeksiyalar)ning faoliyati samaradorligini Dastur asosida baholash tizimi joriy etiladi; (v) Dasturda ishtirok etuvchi respublika va mahalliy ijro etuvchi hokimiyat organlari hamda mukofot nominatsiyalari roʻyxatlari Agentlik va Boshqaruv samaradorligi agentligi tomonidan tasdiqlanadi; (g) Agentlik Birlashgan Arab Amirliklari ekspertlarining Oʻzbekiston Respublikasi hududidagi faoliyatini tashkiliy jihatdan qoʻllab-quvvatlaydi hamda Dastur yuzasidan yakuniy hisobotni tayyorlaydi. 3. Boshqaruv samaradorligi agentligi va Agentlik: (a) bir hafta muddatda Dasturni amalga oshirish boʻyicha “yoʻl xaritasi”ni hamda Dastur gʻoliblarini taqdirlash tartibini tasdiqlasin; (b) Dastur bandlarining bajarilishini tashkil etish, Dasturning yakuniy hisobotlari va tavsiyalari asosida ijro etuvchi hokimiyat organlari faoliyatida aniqlangan kamchiliklarni bartaraf etish boʻyicha tizimli ishlarni amalga oshirsin; (v) barcha nominatsiyalar gʻoliblarining ilgʻor tajribasi Dastur doirasida ishtirok etgan qolgan davlat organlari faoliyatiga keng joriy etilishini taʼminlasin. 4. Respublika ijro etuvchi hokimiyat organlari birinchi rahbarlari zimmasiga Dasturni amalga oshirish doirasida belgilangan tadbirlarning oʻz vaqtida va sifatli bajarilishi hamda ilgʻor tajribalarni oʻz faoliyatiga joriy etish boʻyicha shaxsiy javobgarlik yuklansin. 5. Mazkur farmoyish ijrosi uchun masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov hamda Oʻzbekiston Respublikasi Prezidenti Administratsiyasi rahbari S.Sh. Mirziyoyeva zimmasiga yuklansin.
Muborak Qurbon hayitini nishonlash toʻgʻrisida
(resolution, 2026-05-20)

Bugungi kunda jamiyatimiz hayotida “Inson qadri uchun, inson baxti uchun”, degan ezgu gʻoyani chuqur qaror toptirishda barcha milliy va diniy qadriyatlarimiz qatori insonparvarlik, saxovat, shukronalik va bagʻrikenglik kabi olijanob fazilatlarni oʻzida mujassam etgan muborak Qurbon hayiti ham gʻoyat muhim ahamiyat kasb etib bormoqda. Ayniqsa, mamlakatimizda ijtimoiy davlat barpo etish, yurtdoshlarimiz oʻrtasida mehr-oqibatni kuchaytirish, yordamga muhtoj insonlarni qoʻllab-quvvatlash, hech kimni mehr va eʼtibordan chetda qoldirmaslik borasida bu bayramning bezavol anʼanalari biz uchun kuch-gʻayrat va ilhom manbai boʻlib xizmat qilmoqda. Qurbon hayitini ana shu jarayonlarga mos holda munosib nishonlash, yurtimizda tinchlik-osoyishtalik, doʻstlik va hamjihatlik muhitini yanada mustahkamlash maqsadida qaror qilaman: 1. Oʻzbekiston musulmonlari idorasining 2026-yilda muborak Qurbon hayitining birinchi kuni 27-may — chorshanba kuniga toʻgʻri kelishi haqidagi axboroti maʼlumot uchun qabul qilinib, mamlakatimizda 27-may Qurbon hayiti bayrami sifatida keng nishonlansin. 2. Quyidagilar maʼlumot uchun qabul qilinsin: (a) Mehnat kodeksining 208-moddasiga muvofiq, Qurbon hayitning birinchi kuni ishlanmaydigan bayram kuni sifatida belgilangani; (b) Oʻzbekiston Respublikasi Prezidentining 2025-yil 24-dekabrdagi “2026-yilda rasmiy sanalarni nishonlash davrida qoʻshimcha ishlanmaydigan kunlarni belgilash va dam olish kunlarini koʻchirish toʻgʻrisida”gi PF-257-son Farmoni bilan quyidagilar qoʻshimcha dam olish kuni sifatida belgilangani: (i) ish haftasining turidan qatʼiy nazar barcha xodimlar uchun 2026-yilning 28-may — payshanba, 29-may — juma kunlari; (ii) olti kunlik ish haftasida ishlaydigan xodimlar uchun 30-may — shanba kuni. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Din ishlari boʻyicha qoʻmita, Oʻzbekiston mahallalari uyushmasi, Ijtimoiy himoya milliy agentligi va boshqa hamkor tashkilotlar bilan birgalikda hududlarda Qurbon hayitini xalqimizning milliy anʼana va urf-odatlariga uygʻun holda, koʻtarinki kayfiyatda oʻtkazish boʻyicha tegishli chora-tadbirlarni amalga oshirsin. 4. Turizm qoʻmitasi Transport vazirligi bilan birgalikda yurtdoshlarimiz uchun Qurbon hayiti kunlarida moʻtabar ziyoratgohlar va tarixiy qadamjolarga ziyoratlarni tashkil etish maqsadida qulay sharoit va imkoniyatlar yaratsin. 5. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Qurbon hayitini nishonlash bilan bogʻliq tadbirlarni keng yoritish tavsiya etilsin. 6. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov va Oʻzbekiston Respublikasi Prezidentining maslahatchisi S.U. Umurzakov zimmasiga yuklansin.
Davlat budjeti mablagʻlari hisobidan imtiyozli toifaga kiruvchi shaxslar davolanadigan kasalliklar roʻyxatiga oʻzgartirish kiritish toʻgʻrisida
(order, 2026-05-19)

Oʻzbekiston Respublikasi Prezidentining 2024-yil 5-sentabrdagi PQ-311-son “Davlat tibbiy sugʻurtasi mexanizmlarini joriy etishga oid chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2025-yil 9-iyundagi 7-son buyrugʻi (roʻyxat raqami 3632, 2025-yil 19-iyun) (Qonunchilik maʼlumotlari milliy bazasi, 24.06.2025-y.,10/25/3632/0535-son) bilan tasdiqlangan Davlat budjeti mablagʻlari hisobidan imtiyozli toifaga kiruvchi shaxslar davolanadigan kasalliklar roʻyxatining matni ilovaga muvofiq tahrirda bayon etilsin. 2. Mazkur buyruq Oʻzbekiston Respublikasi Iqtisodiyot va moliya vazirligi, Raqobatni rivojlantirish va isteʼmolchilar huquqlarini himoya qilish qoʻmitasi hamda Davlat tibbiy sugʻurta jamgʻarmasi bilan kelishilgan. 3. Ushbu buyruq rasmiy eʼlon qilingan kundan eʼtiboran uch oy oʻtgach kuchga kiradi.
Vazirlar Mahkamasining “Suv va salqin ichimliklarni majburiy raqamli markirovkalash tizimini joriy etish toʻgʻrisida” 2022-yil 1-noyabrdagi 631-son qaroriga oʻzgartirish kiritish haqida
(resolution, 2026-05-19)

Gazlangan va gazlanmagan suvlar hamda ichimliklarni majburiy raqamli markirovkalash mexanizmlarini bosqichma-bosqich joriy etish uchun zarur texnik imkoniyatlar toʻliq yaratilishini taʼminlash maqsadida Vazirlar Mahkamasi qaror qiladi: 1. Vazirlar Mahkamasining 2022-yil 1-noyabrdagi 631-son qarori bilan tasdiqlangan Suv va salqin ichimliklarni ishlab chiqaruvchi tashkilotlar tomonidan majburiy raqamli markirovkalash tizimini bosqichma-bosqich joriy qilish grafigi 4.4 va 5.2-pozitsiyalaridagi “2026-yil” soʻzlari “2027-yil” soʻzlari bilan almashtirilsin. 2. Soliq qoʻmitasi: Raqamli markirovkalash va kuzatish milliy axborot tizimi operatori bilan birgalikda suv va salqin ichimliklarni ishlab chiqaruvchi, ulgurji va chakana realizatsiya qiluvchi tadbirkorlik subyektlari oʻrtasida, shuningdek, ommaviy axborot vositalari orqali majburiy raqamli markirovkalash mexanizmlarining amalda qoʻllanishi yuzasidan keng qamrovli tushuntirish ishlarini amalga oshirsin; manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 3. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin.
Xalqaro shartnomani tasdiqlash toʻgʻrisida
(resolution, 2026-05-19)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq qaror qilaman: 1. 2023-yil 8-iyun kuni Sochi shahrida Mustaqil Davlatlar Hamdoʻstligi Hukumat rahbarlari kengashi yigʻilishida imzolangan Xizmatlar erkin savdosi, taʼsis etish, faoliyat yuritish hamda investitsiyalarni amalga oshirish toʻgʻrisidagi bitim tasdiqlansin. 2. Iqtisodiyot va moliya vazirligi ushbu xalqaro shartnomani amalga oshirish uchun masʼul boʻlgan vakolatli organ etib belgilansin. 3. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida depozitariyga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Oʻzbekiston Respublikasi oliy taʼlim muassasalariga “Chaqiriqqacha harbiy taʼlim” yoʻnalishi boʻyicha qabul qilishda kasbiy (ijodiy) imtihon oʻtkazish tartibi toʻgʻrisidagi nizomga oʻzgartirishlar kiritish haqida
(resolution, 2026-05-19)

Oʻzbekiston Respublikasi Vazirlar Mahkamasining 2025-yil 13-sentabrdagi 578-son “Oliy taʼlim tashkilotlariga oʻqishga qabul qilish jarayonlarini tartibga soluvchi normativ-huquqiy hujjatlarni tasdiqlash toʻgʻrisida”gi qaroriga muvofiq Oʻzbekiston Respublikasi Mudofaa vazirligi hamda Oliy taʼlim, fan va innovatsiyalar vazirligi qaror qiladi: 1. Oʻzbekiston Respublikasi Mudofaa vazirligi hamda Oliy va oʻrta maxsus taʼlim vazirligining 2017-yil 5-dekabrdagi 34 va 27-2017-son qarori (roʻyxat raqami 2995, 2018-yil 5-aprel) (Qonun hujjatlari maʼlumotlari milliy bazasi, 06.04.2018-y., 10/18/2995/1020-son) bilan tasdiqlangan Oʻzbekiston Respublikasi oliy taʼlim muassasalariga “Chaqiriqqacha harbiy taʼlim” yoʻnalishi boʻyicha qabul qilishda kasbiy (ijodiy) imtihon oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 6-banddagi “davlat test sinovlari oʻtkazilishiga qadar 11-iyuldan 25-iyulgacha” degan soʻzlar “har yili abituriyentlarni roʻyxatdan oʻtkazish yakunlangandan boshlab 20-iyulga qadar (20-iyul kuni ham)” degan soʻzlar bilan almashtirilsin. 2. 17-banddagi “30” raqami “25” raqami bilan almashtirilsin. 3. 19-banddagi “72” raqami “24” raqami bilan almashtirilsin. 4. 21-banddagi “48 soat” degan soʻzlar “uch kun muddat” degan soʻzlar bilan almashtirilsin.
Xalqaro shartnomani tasdiqlash toʻgʻrisida
(resolution, 2026-05-14)

“Oʻzbekiston Respublikasi xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq qaror qilaman: 1. 2025-yil 17-fevral kuni Kuvayt shahrida imzolangan Oʻzbekiston Respublikasi Hukumati bilan Kuvayt Davlati Hukumati oʻrtasida 2004-yil 19-yanvarda imzolangan havo qatnovi toʻgʻrisida tuzilgan bitimga oʻzgartirishlar kiritish haqidagi bayonnoma tasdiqlansin. 2. Transport vazirligi ushbu xalqaro shartnomani amalga oshirish uchun masʼul boʻlgan vakolatli organ etib belgilansin. 3. Tashqi ishlar vazirligi mazkur xalqaro shartnomaning kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida Kuvayt tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin uning qoidalari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Xalqaro shartnomani tasdiqlash toʻgʻrisida
(resolution, 2026-05-14)

“Oʻzbekiston Respublikasi xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq qaror qilaman: 1. 2025-yil 26-avgust kuni Samarqand shahrida imzolangan Oʻzbekiston Respublikasi Hukumati bilan Iordaniya Hoshimiylar Podshohligi Hukumati oʻrtasida 1996-yil 24-noyabrda imzolangan oʻzlarining tegishli hududlariaro va hududlaridan tashqarida havo qatnovi toʻgʻrisida tuzilgan bitimga oʻzgartirishlar kiritish haqidagi bayonnoma tasdiqlansin. 2. Transport vazirligi ushbu xalqaro shartnomani amalga oshirish uchun masʼul boʻlgan vakolatli organ etib belgilansin. 3. Tashqi ishlar vazirligi mazkur xalqaro shartnomaning kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida Iordaniya tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin uning qoidalari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Xalqaro shartnomani tasdiqlash toʻgʻrisida
(resolution, 2026-05-14)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq qaror qilaman: 1. 2025-yil 17-noyabr kuni Toshkent shahrida imzolangan Oʻzbekiston Respublikasi Hukumati bilan Turkmaniston Hukumati oʻrtasida 1996-yil 16-yanvarda imzolangan xalqaro avtomobilda yoʻlovchi va yuk tashish aloqasi toʻgʻrisidagi bitimga qoʻshimchalar va oʻzgartirishlar kiritish haqidagi bayonnoma tasdiqlansin. 2. Transport vazirligi ushbu xalqaro shartnomani amalga oshirish uchun masʼul boʻlgan vakolatli organ etib belgilansin. 3. Tashqi ishlar vazirligi mazkur xalqaro shartnomaning kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida Turkmaniston tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari mazkur xalqaro shartnoma kuchga kirgandan keyin uning qoidalari bajarilishi ustidan belgilangan tartibda nazoratni taʼminlasin. 5. Ushbu qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Xalqaro shartnomani tasdiqlash toʻgʻrisida
(resolution, 2026-05-14)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq qaror qilaman: 1. 2025-yil 27-noyabr kuni Toshkent shahrida imzolangan Oʻzbekiston Respublikasi Hukumati bilan Ruminiya Hukumati oʻrtasida 1996-yil 6-iyunda Buxarest shahrida imzolangan avtomobil yoʻllarida tranzit tashish sohasida hamkorlik toʻgʻrisidagi bitimga oʻzgartirishlar kiritish haqidagi bayonnoma tasdiqlansin. 2. Transport vazirligi ushbu xalqaro shartnomani amalga oshirish uchun masʼul boʻlgan vakolatli organ etib belgilansin. 3. Tashqi ishlar vazirligi mazkur xalqaro shartnomaning kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida Ruminiya tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari mazkur xalqaro shartnoma kuchga kirgandan keyin uning qoidalari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Xalqaro shartnomani tasdiqlash toʻgʻrisida
(resolution, 2026-05-06)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq qaror qilaman: 1. 2025-yil 18-noyabr kuni Moskva shahrida imzolangan 2017-yil 1-dekabrdagi Shanxay hamkorlik tashkilotining budjetini shakllantirish va ijro etish tartibi toʻgʻrisidagi bitimga oʻzgartirishlar kiritish haqidagi bayonnoma tasdiqlansin. 2. Tashqi ishlar vazirligi mazkur xalqaro shartnomani amalga oshirish uchun masʼul boʻlgan vakolatli organ etib belgilansin. 3. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida xorij tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari mazkur xalqaro shartnoma kuchga kirganidan keyin uning qoidalari bajarilishi ustidan belgilangan tartibda nazoratni taʼminlasin. 5. Ushbu qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Avtomobilda tashuvchining yoʻl harakati xavfsizligi xizmati toʻgʻrisidagi nizomning 12-bandiga oʻzgartirish kiritish haqida
(order, 2026-05-02)

Oʻzbekiston Respublikasining “Yoʻl harakati toʻgʻrisida”gi Qonuniga muvofiq buyuraman: 1. Oʻzbekiston avtomobil va daryo transporti agentligi boshligʻining 2013-yil 23-dekabrdagi 20-son buyrugʻi (roʻyxat raqami 2545, 2013-yil 26-dekabr) (Oʻzbekiston Respublikasi qonun hujjatlari toʻplami, 2013-y., 52-son, 710-modda) bilan tasdiqlangan Avtomobilda tashuvchining yoʻl harakati xavfsizligi xizmati toʻgʻrisidagi nizomning 12-bandidagi “Yoʻl harakati xavfsizligi toʻgʻrisida”gi Oʻzbekiston Respublikasi Qonunining 21-moddasiga” degan soʻzlar “Oʻzbekiston Respublikasi “Yoʻl harakati toʻgʻrisida”gi Qonunining 41-moddasiga” degan soʻzlar bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Xalqaro shartnomani tasdiqlash toʻgʻrisida
(resolution, 2026-05-01)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq qaror qilaman: 1. 2025-yil 15-noyabr kuni Toshkent shahrida imzolangan Oʻzbekiston Respublikasi Hukumati bilan Qozogʻiston Respublikasi Hukumati oʻrtasida Oʻzbekiston Respublikasi va Qozogʻiston Respublikasining chegaraoldi hududlarida yer usti radioxizmatlari fuqarolik maqsadida foydalanadigan radiochastota biriktirishlarini muvofiqlashtirish toʻgʻrisidagi bitim tasdiqlansin. 2. Raqamli texnologiyalar vazirligi mazkur xalqaro shartnomani amalga oshirish uchun masʼul boʻlgan vakolatli organ etib belgilansin. 3. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi hamda uni amalga oshirishga masʼul boʻlgan vakolatli organ toʻgʻrisida Qozogʻiston tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari mazkur xalqaro shartnoma kuchga kirgandan keyin uning qoidalari bajarilishi ustidan belgilangan tartibda nazoratni taʼminlasin. 5. Ushbu qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Xalqaro shartnomani tasdiqlash toʻgʻrisida
(resolution, 2026-04-30)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq qaror qilaman: 1. 2025-yil 28-oktabr kuni Toshkent shahrida imzolangan Oʻzbekiston Respublikasi Hukumati bilan Serbiya Respublikasi Hukumati oʻrtasida taʼlim, fan va madaniyat sohalarida hamkorlik toʻgʻrisidagi bitim tasdiqlansin. 2. Oliy taʼlim, fan va innovatsiyalar vazirligi hamda Madaniyat vazirligi ushbu xalqaro shartnomani amalga oshirish uchun masʼul boʻlgan vakolatli organlar etib belgilansin. 3. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilgani hamda uni amalga oshirish uchun masʼul boʻlgan vakolatli organlar toʻgʻrisida Serbiya tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin uning qoidalari bajarilishi ustidan belgilangan tartibda nazoratni taʼminlasin. 5. Ushbu qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.